**Beszámoló idegen nyelvi táborról**

**2014.07.28-08.02.**

Az angol nyelvi tábor Parádon 2014.07.28-08.02-ig 30 fő tanuló és 4 fő kísérő tanár részvételével sikeresen lezajlott.

A gyerekek aktívan vettek részt naponta a nyelvi foglalkozásokon, ahol játékos feladatokkal fejlesztettük szókincsüket, kommunikációs készségüket, daltanulással, mai, népszerű angol nyelvű slágerekkel színesítettük a nyelvgyakorlást.

Minden nap jutott idő túrázásra, kirándulásra is.

Elutaztunk Gyöngyösre, ahol a Mátra Múzeum kiállításaiban gyönyörködhettünk. Kerékpárral, majd a hegyi szakaszon gyalogosan eljutottunk az Ilona vízeséshez. Strandoltunk Mátraderecskén. Kipróbálhattuk ügyességünket az Oxigén-Adrenalin Kalandparkban Mátraházán.

Délutánonként jutott idő játékos vetélkedőkre is, amit a gyerekek különösen élveztek.

A hét során többször meglátogattuk a sporttáborosokat, közös programokon vettünk részt: együtt csillagtúráztunk, remekül szórakoztunk a bűvész show alatt, diszkóztunk az utolsó este táborzáráskor.

Összességében – úgy gondolom – hogy gyerekek és felnőttek egyaránt kellemes élményekkel gyarapodva tértek haza.

Hajdúsámson, 2014. augusztus

Éles Piroska

kísérő tanár